**Bristol** é unha cidade de Inglaterra pertencente ao condado homónimo. Canda a cidade de Plymouth constitúe un dos principais centros administrativos do sueste inglés. A cidade naceu e prosperou á beira do mar, onde o auxe comercial e poboacional foi en grande medida grazas ao porto de Bristol. No ano 2009 posuía unha poboación de 433.100 habitantes, 1 070 000 se incluímos toda a área metropolitana.

En poboación, Bristol é a oitava cidade de Inglaterra e décima do Reino Unido. Arredor do planeta existen outras cidades tamén chamadas Bristol, a maioría nos Estados Unidos, pero tamén no Perú, no Canadá, Xamaica e Costa Rica. Todas probablemente inspiradas no nome da cidade orixinal.

Historicamente dentro de Gloucestershire, foi decretada cidade en 1155 e recibiu status de condado en 1373. Desde o século XIII, durante medio milenio, foi clasificada entre as tres principais cidades inglesas despois de Londres, tras de York e Norwich. Porén, no século XVIII, por mor do rápido crecemento de cidades coma Liverpool, Birmingham e Manchester durante a Revolución Industrial, acabou perdendo ese status.

Fai fronteira cos condados de Somerset e Gloucestershire e fica localizada próxima ás cidades históricas de Bath, ao suroeste, e Gloucester ao norte. A cidade foi construída ao redor do río Avon e ten un pequeno litoral no estuario do río Severn, que desauga na Canle de Bristol.

Economía
--------

Bristol é un núcleo industrial activo na industria aeronáutica e metalúrxica. Os seus principais sectores económicos constitúeno a industria aeroespacial, a defensa, o sector financeiro, o sector da comunicación, a tecnoloxía e o turismo. O seu porto, berce da cidade, ten conexión co de Avonmouth e Portishead grazas á canle de Bristol.

Historia
--------

É unha cidade nacida na época romana, e o comercio da lá situouna nunha das máis importantes poboacións medievais de Inglaterra. En 1172 Dublín convértese na súa colonia. Nos séculos XIII e XIV o intercambio colonial potencia as súas redes industriais (la, vidro, algodón etc), e nos séculos XV e XVI foi a segunda cidade do reino.

O comercio colonial continúa a súa expansión no século XVIII, e a canalización do río Avon mellorará as condicións do porto. Mais no século XIX Bristol comeza a súa decadencia por mor da abolición da escravitude e deixando a condición de porto principal a Liverpool. No ano 1883, partiu dende Bristol o primeiro transatlántico con destino a América, o *Great Western*.

Notas
-----

1. ↑  "Population estimates for UK, England and Wales, Scotland and Northern Ireland – current datasets" (ZIP). *National Statistics Online. Office for National Statistics.* Consultado o 27 de xuño de 2010. *(en inglés)*
2. ↑  Bristol en Geody. Geody. Consultado o 1 de xaneiro de 2009. *(en inglés)*
3. ↑  ^ "Bristol Today, a triving economy" Arquivado 06 de outubro de 2012 en Wayback Machine. *Bristol City Council*. Consultado o 4 marzo de 2009. *(en inglés)*

Véxase tamén
------------

### Ligazóns externas

* Páxina oficial de Bristol *(en inglés)*

|  |  |
| --- | --- |
|  | Wikimedia Commons ten máis contidos multimedia na categoría:  ***Bristol Modificar a ligazón no Wikidata*** |

| * v
* c
* e
Condados de Inglaterra |
| --- |
| 
* Bedfordshire
* Berkshire
* Bristol
* Buckinghamshire
* Cambridgeshire
* Cheshire
* Cornualla
* Cumbria
* Derbyshire
* Devon
* Dorset
* Durham
* Essex
* Gloucestershire
* Londres
* Manchester
* Hampshire
* Herefordshire
* Hertfordshire
* Illa de Wight
* Kent
* Lancashire
* Leicestershire
* Lincolnshire
* Merseyside
* Midlands Occidentais
* Norfolk
* Northamptonshire
* Northumberland
* Nottinghamshire
* Oxfordshire
* Rutland
* Shropshire
* Somerset
* Staffordshire
* Suffolk
* Surrey
* West Sussex
* East Sussex
* Tyne e Wear
* Warwickshire
* Wiltshire
* Worcestershire
* Yorkshire Norte
* Yorkshire Occidental
* Yorkshire Oriental
* Yorkshire Sur

 | Bandeira de Inglaterra |

|  |  |
| --- | --- |
| Control de autoridades | 
* Wd: Q23154
* WorldCat
* VIAF: 142803650
* BMT: 104599
* BRE: 3211635
* EBID: ID
* GEC: 0012303
* GeoNames: 2654675
* GND: 4090130-0
* ISNI: 0000000122955519
* LCCN: n80079493
* MusicBrainz: ID
* MusicBrainz: ID
* NKC: ge128822
* OSM: 5746665
* TGN: 7011198
* Theatricalia: 2k0
* Treccani: bristol

 |